Федерација Босне и Херцеговине

Федерација Босне и Херцеговине (скраћено Федерација БиХ или ФБиХ) један је од два ентитета у Босни и Херцеговини, поред Републике Српске. Заузима око 51% територије БиХ. Основана је 18. марта 1994. године потписивањем Вашингтонског споразума, којим је прекинут Муслиманско-хрватски сукоб. Законодавну власт врши дводомни Парламент Федерације Босне и Херцеговине, који се састоји од Дома народа који има 58 делегата и Представничког дома који има 98 посланика, који се као предсједник бирају на непосредним општим изборима. Влада Федерације Босне и Херцеговине и предсједник врше извршну власт. Према прелиминарним подацима пописа становништва 2013. године, у Федерацији је пописано укупно 2.219.220 лица или 62,85% од укупног становништва Босне и Херцеговине. Прелиминарни резултати пописа показују и то да је у Федерацији укупан број домаћинстава 715.739, а станова 986.668. Сарајево је највећи град, сједиште већине институција Федерације Босне и Херцеговине и представља њен политички, административни, економски, универзитетски и културни центар. Историја Федерација БиХ је настала Вашингтонским споразумом, који је потписан 18. марта 1994. године. Тим споразумом је прекинут рат између Хрвата и Бошњака (Муслимана). Национални паркови и паркови природе Федерација Босне и Херцеговине има један национални парк и два парка природе: Национални парк Уна Парк природе Блидиње Парк природе Хутово блато Политичка подјела Састоји се од десет кантона: Унско-сански кантон (Бихаћ) Посавски кантон (Орашје) Тузлански кантон (Тузла) Зеничко-добојски кантон (Зеница) Босанско-подрињски кантон (Горажде) Средњобосански кантон (Травник) Херцеговачко-неретвански кантон (Мостар) Западнохерцеговачки кантон (Широки Бријег) Кантон Сарајево (Сарајево) и Кантон 10 (тзв. Херцегбосански кантон) (Ливно) Главни град је Сарајево, уз Мостар у коме се налазе сједишта четири федерална министарства. Последњим уставним промјенама, и Срби су постали конститутивни народ Федерације, тако да тренутно постоји декларативна конститутивност сва три народа на цијелом подручју Федерације. Становништво Федерација је највише насељена Бошњацима и Хрватима, као и мањим бројем Срба (који су од 2001. године трећи конститутивни народ) него 1991. године, што је продукт распада СФРЈ и етничког чишћења. Према званичним резултатима пописа из 2013. године, у Федерацији Босне и Херцеговине живе: Бошњаци (70,40%) Хрвати (22,44%) Срби (2,55%) остали (3,6%) неизјашњени и без одговора на попису (1,01%) Три кантона су већински хрватска, два су мешовита (Средњобосански, са више Бошњака него Хрвата, и Херцеговачко-Неретвански, са више Хрвата него Бошњака), док су остали већински бошњачки. Генетика Према резултатима генетских истраживања, међу становништвом Босне и Херцеговине, самим тим и Федерације БиХ, најзаступљеније су сљедеће патрилинеарне ДНК хаплогрупе људског Y-хромозома: Природно кретање становништва Тренутна витална статистика Број рођених Јануар-Октобар 2018 = 15,400 Број рођених Јануар-Октобар 2019 = 14,548 Број умрлих Јануар-Октобар 2018 = 17,275 Број умрлих Јануар-Октобар 2019 = 17,739 Природни прираштај Јануар-Октобар 2018 = -1,875 Природни прираштај Јануар-Октобар 2019 = -3,191 Општине и градови * Општине које чине Град Сарајево Галерија Види још Република Српска Босна и Херцеговина Галерија грбова Федерације БиХ Референце Литература Спољашње везе Влада Федерације Босне и Херцеговине Парламент Федерације Босне и Херцеговине